Ropucha zelená

Ropucha zelená (Bufo (=Pseudepidalea) viridis) je druh žaby z čeľade ropuchovité (Bufonidae). 

 Opis 
Ropucha zelená veľkosťou málokedy presiahne 8 cm (v južnej Európe až ). Očná dúhovka je žltá až zelenkavá. Sfarbenie chrbta je belavé so zelenými až olivovými škvrnami. Brucho je biele až nažltlé. Farby a kresby sú rôznorodé. V období párenia majú červené bodky, ktoré sa neskôr strácajú. Okrem obdobia párenia je aktívna iba v noci.

 Rozšírenie 
V Česku aj na Slovensku je v takmer súvislých oblastiach, inak je rozšírená po strednej, južnej a východnej Európe a zasahuje až do Arábie a strednej Ázie. Žije aj na ostrovoch západného Stredomoria a v severnej Afrike.

Na Pyrenejskom polostrove boli nájdené fosílie tohto druhu datované do obdobia raného pleistocénu (1,1 až 1,2 mil. rokov). BLAIN, HA; GIBERT, L; FERRANDEZ-CANADELL, C. First report of a green toad (Bufo viridis sensu lato) in the Early Pleistocene of Spain Palaeobiogeographical and palaeoecological implications. COMPTES RENDUS PALEVOL. 2010-12-01, 9, 8, s. 487-497. Prevzaté z kolekcie Science Citation Index. ISSN 16310683.

Podľa Medzinárodnej únie na ochranu prírody a prírodných zdrojov ropucha zelená patrí medzi najmenej ohrozené druhy, celková populácia klesá, na okrajoch jej areálu rozšírenia v Európe je vzácna alebo jej stavy klesajú, napríklad vo Švajčiarsku vyhynula, napriek snahám o reintrodukciu. Ekosozologický status na Slovensku v roku 2001 LR - menej ohrozený.

 Ekológia a biotop 
Vyhýba sa chladnejším a horským oblastiam. Objavuje sa najčastejšie v polohách do , najviac do , na Balkáne do  Žije v lesoch, lesostepoch, pastvinách, alpínskom pásme, otvorenej krajine, t. j. aj záhradách, parkoch, poliach a v okolí jazierok a rybníkov. Zo všetkých obojživelníkov žijúcich na území Slovenska najlepšie znáša teplo a sucho. Na jar vyhľadáva menšie prehriate nádrže, nevyhýba sa i väčším kalužiam. Šľachy ropuchy zelenej sú kratšie než u ropuchy bradavičnatej. Žubrienky sa liahnu veľmi rýchlo.

 Rozmnožovanie 
Obdobie rozmnožovania začína v apríli a môže trvať až do augusta. Približne 10 000 - 12 000 vajíčok ukladá do šnúr, ktoré pripevňuje na vodné rastliny. Premena žubrienok trvá 2 - 3 mesiace.

 Potrava 
Ropucha zelená sa živí mravcami, chrobákmi, slimákmi, mnohonôžkami, pavúkmi a stonôžkami.

 Ochrana 
Je zákonom chránená, spoločenská hodnota je 90 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha II) a smernici o biotopoch (Príloha IV).

 Galéria 

 Referencie 

 Iné projekty 

 Literatúra 


 Zdroj 
 Foster, G. 1996.  Bufo viridis.   2006 IUCN Red List of Threatened Species.  prístup 10. 11. 2011.


Kategória:Ropuchovité
Kategória:Najmenej ohrozené druhy
Kategória:Živočíchy európskeho významu
Kategória:Zákonom chránené živočíchy na Slovensku